CELEX: 62019TB0388
Language: hu
Date: 2019-07-01 00:00:00
Title: T-388/19. R. sz. ügy: A Törvényszék elnökének 2019. július 1-jei végzése – Puigdemont i Casamajó és Comín i Oliveres kontra Parlament (Ideiglenes intézkedés iránti kérelem – Európai Parlament – Mandátumvizsgálat – A fumus boni juris hiánya)

28.10.2019   
            
            
               HU
            
            
               Az Európai Unió Hivatalos Lapja
            
            
               C 363/16
            
         
      A Törvényszék elnökének 2019. július 1-jei végzése – Puigdemont i Casamajó és Comín i Oliveres kontra Parlament
      (T-388/19. R. sz. ügy)
      (Ideiglenes intézkedés iránti kérelem - Európai Parlament - Mandátumvizsgálat - A fumus boni juris hiánya)
      (2019/C 363/24)
      Az eljárás nyelve: angol
      
         Felek
      
      
         Felperesek: C. Puigdemont i Casamajó (Waterloo, Belgique) és A. Comín i Oliveres (Waterlo) (képviselők: B. Bekaert, B. Emmerson, G. Boye és S. Bekaert ügyvédek)
      
         Alperes: Európai Parlament
      
         Az ügy tárgya
      
      Az EUMSZ 278. és EUMSZ 279. cikk alapján benyújtott arra irányuló kérelem, hogy a Törvényszék elsőként függessze fel az Európai Parlament különböző, annak megakadályozása céljából meghozott határozatainak végrehajtását, hogy a felperesek megválasztott képviselőként elfoglalhassák képviselői helyüket a Parlamentben, másodszor kötelezze a Parlamentet arra, hogy tegyen meg minden szükséges intézkedést – ide értve a felperesek kiváltságairól és mentességeiről szóló nyilatkozatot – annak érdekében, hogy a felperesek 2019. július 2-ától elfoglalhassák képviselői helyeiket a Parlamentben.
      
         A végzés rendelkező része
      
      
                  1)
               
               
                  
                     A Törvényszék elnöke az ideiglenes intézkedés iránti kérelmet elutasítja.
                  
               
            
                  2)
               
               
                  
                     A Törvényszék elnöke a költségekről jelenleg nem határoz.